এ সময় তারা  মাছ, জাল, ট্রলারের যন্ত্রাংশ এবং নগদ টাকাসহ ৫০ লক্ষ টাকার লুটে নিয়েছে। দস্যুদের হামলায় ১৩ জেলে আহত হয়েছে। তাদেরকে পাথরঘাটা হাসপাতালে প্রাথমিক চিকিৎসা দেয়া হয়েছে। ট্রলার গুলোর মালিক ও জেলেদের বাড়ি পিরোজপুর ও বরগুনা জেলার বিভিন্ন থানায়। সোমবার বিকেলে অপহৃত ৩২ ট্রলারের জেলেরা পাথরঘাটায় ফিরে এসে সাংবাদিকদের এ তথ্য জানিয়েছে।    বরগুনা ট্রলার শ্রমিক ইউনিয়নের সভাপতি আবদুল মান্নান মাঝি সাংবাদিকদের জানান রোববার রাতে ট্রলারগুলো মাছ ধরে কচিখালী ও নারকেলবাড়িয়ার মধ্যচর এলাকায় কাছাকাছি রাতে অবস্থান করছিল। রাত ৯  টার দিকে সুন্দরবনের সংঘবদ্ব ২৫ থেকে ৩০ জনের একদলদস্যু দুটি ট্রলারে অতর্কিতে এসে জেলেদের অস্ত্রেরমুখে জিম্মি করে এলোপাথারি মারপিট শুরু করে। প্রায় তিন ঘন্টব্যাপী তারা ৩২ টি ট্রলারে হামলা ও লুটপাট চালায়। এ সময় ১৫/২০ জন জেলে সাগরে লাফিয়ে পরলে ১২ ঘন্টা পর সকালে তাদেরকে উদ্ধার করা হয়েছে।     জেলেরা জানায় , অপহৃত জেলেদেরকে মুক্তিপনের জন্য মাথাপিছু ৫০ হাজার থেকে একলক্ষ টাকা মুক্তিপন দাবী করেছে। অপহৃত ট্রলার মালিকের কাছে দর্যুদের খাবারের জন্য রসদ সামগ্রী দাবী করেছে এবং তিনদিনের মধ্যে ট্রলার গুলো ছাড়িয়ে  না আনলে ট্রলারের যস্ত্রাংশ পাচার করা হবে তারা হুমকী দিয়ে চলে যায়।     অপহৃত ট্রলারের মধ্যে পাথরঘাটার এফবি খাদিজা, এফবি সেভেন ষ্টার, এফবি আল্লারদান, এফবি মায়ের দোয়ার নাম জানা গেছে। অপহৃত জেলেরা হচ্ছে, আলিম, নুর আলম, হারুন মাঝি, মোশারেফ মাঝি, ছগির মাঝি, লাল মিয়া ও মিজান সরদার । তাদের বাড়ি পাথরঘাটার বিভিন্ন উপজেলায়।     বরগুনা জেলা ট্রলার মালিক সমিতির সভাপতি গোলাম মোস্তফা চৌধুরী জানান, গত ১৫ দিনে এ নিয়ে জলদস্যুদের কাছে ৫ ট্রলারসহ ১৫৭ জেলে আটক রয়েছে।